**MAO1126 Modern magyar irodalom IV. A magyar irodalom 1945-től 1980-ig**

**Tantárgyi tematika és félévi követelményrendszer**

**Féléves tematika:**

1. Az én, a te, az ő, a mi és a szörny – Pilinszky János verseinek létbe vetett szubjektumáról
2. Alakok, alakzatok és formák Weöres Sándor költészetében
3. Népi szürrealizmus, mitologikus költészet – Juhász Ferenc és Nagy László verseiben
4. A kisebbségi léthelyzet artikulációja Szilágyi Domokos költészetében
5. A líra új érzékenységének kialakulása – Tandori Dezső és Oravecz Imre költészetének korai szakaszában
6. Politika és irodalom: Nagy Gáspár és Petri György
7. Utólag kijelölt mérföldkövek I. Miért fontos a posztmodernnek Ottlik Géza: Iskola a határon c. regénye?
8. Mészöly Miklós csendpoétikája – Saulus, Film, Az atléta halála
9. Az *Iszony* és a *Kő hull apadó kútba* mint a női sorsábrázolás aktualizálása
10. Utólag kijelölt mérföldkövek II.: Kertész Imre: Sorstalanság
11. A realizmus nulla foka: Hajnóczy Péter
12. Mágikus realizmus? Gion Nándor: Latroknak is játszott – A virágos katona
13. Prózafordulat a láthatáron: Nádas Péter és Esterházy Péter pályakezdésének kritikai fogadtatása és teoretikai következményei
14. A határontúli irodalom értéktapasztalatának két példája: Sütő András: Anyám könnyű álmot ígér és Mózes Attila: Egyidejűségek
15. Szabó Lőrinc költészetének alakulása a második világháború után
16. Nemes Nagy Ágnes lírai érzékenységének változatai
17. Van-e olyan, hogy női írás? Jókai Anna és Szabó Magda egy-egy regénye alapján
18. A kelet-európai abszurd magyar változatai: Örkény István egypercesei és Páskándi Géza novellái
19. Illyés Gyula és a képviseleti líra alakzatai
20. Drámairodalom: Sütő András és Nádas Péter

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény: gyakorlati jegy**

**Az értékelés módja, ütemezése:**

***A félévközi ellenőrzések követelményei:***

– az aktuális olvasmányok és a szakirodalom feldolgozása heti rendszerességgel

– rendszeres órai munka

– a fenti címek közül választott műelemző dolgozatok bemutatása heti rendszerben

– a házi dolgozat megírása (15.000 leütésben) az utolsó előtti hétre

– félév végi beszámoló írása az utolsó héten

**Az érdemjegy kialakításának módja:**

– az órai munka beszámítódik a félévi jegybe, amennyiben külön értékelhető

– a beszámoló, az órai előadás és a házi dolgozat jegyei közül bármelyik elégtelen értékelése elégtelen gyakorlati jegyet eredményez. Az oktató joga súlyozni a jegyek arányát és az órai munkát a félév végi tantárgyi eredmény megállapításánál, tehát nem azok átlaga határozza meg a félév végi eredményt

– elégtelen gyakorlati jegy javítása a *Tanulmányi és vizsgaszabályzat* szerint lehetséges.